Viborger Samler, 1843-02-14
Udenlandske Efterretninger. Storbritannien og Jrland. J Throntalen erklærede de kongelige Commissairer, at de af Dronningen havde erholdt det Hverv at underrette Parlementet om, at hun af alle Fyrster og fra alle Lande bestandig erholdt Forsikkringer om deres venskabelige Sindelag imod Storbritannien og om deres oprigtige Ønske, i Forening med Storbritannien at sikre Opretholdelsen af den almindelige Fred. Derefter omtaltes den med de nordamericanske Fistater afsluttede Tractat og Bilæggelsen af de mange Differentspuncter, der saa længe havde truet Freden. Ved Parlementets Gavmildhed havde en forøget Kraftanstrengelse fundet Sted i Krigen imod China, og denne Anstrengelse var kronet med et glimrende Resultat. Hendes Majestæt nærede den glade Forventning, at Storbritanniens commercielle Foretagender vilde erholde Opmuntring ved den frie Adgang, der nu var aabnet til hiint store og folkerige Lands Hovedmarkeder. J Forening med hendes Allierede var det lykkets Dronningen at udvirke for de Christne i Syrien Jndførelsen af en passende Forvaltningsnorm At Stridighederne imellem Tyrkiet og Persien vare udjævnede ved Storbritanniens og Ruslands Mægling, berørtes. Hs. Majestæt havde fremdeles afsluttet med Rusland en ny Handels- og Skibsfarts-Tractat; i denne saae Dronningen med Glæde Grundlaget til en større Handelsforbindelse imellem begge Staterne. Hendes Majestæt, hedder det fremdeles, føler den største Tilfredsstillelse i Anerkjendelsen af den Duelighed, hvormed Operationerne ere udførte imod Afghanstan, og af den Tapperhed, som de indo britiske Stridskræfter have lagt for Dagen. De britiske Vaabens Overlegenhed godtgjortes ved afgjørende Seire paa den samme Skueplads, hvor tidligere Uheld havde fundet Sted; de af Hs. Maj. Undersaatter, som hidtil holdtes i Fangenskab, og for hvilke hun følte den meest levende Deeltagelse, vare udfriede af Fangenskabet. Hs. Maj. fandt det ikke længere nødvendigt at fortsætte ved Militairmagt Occupationen af Landen Vesten forJndus. - J Sø- og Landmagtens Cadres vare Redactioner foretagne. - Med dyb Kummer havde Dronningen seet Formindskelsen i flere Grene af Statsindtægterne: hun frygtede for, at dette Deficit tildeels hidrørte fra den formindskede Consumtion i visse Artikler, – en Følge af det længe vedvarende Tryk i Fabrikindustrien. Hun baabede imidlertid, at Huset ved at undersøge Jndtægterne vilde tage i Betænkning, at Jndtægtens nuværende Status har lidt følelige Tab ved den betydelige, i sidste Session stedfundne Formindskelse i Toldafgifterne og ved den uregelmæssige Indbetaling af Jndkomstskatten, der havde til Bestemmelse at dække det af flere Aarsager opstaaede Deficit. Til Slutning omtalte Dronningen den hjertelige Loyalitet og Hengivenhed, der i Skotland var bleven hende til Deel, og beklagede, at Roligheden i Løbet af det sidste Aar var bleven forstyrret i nogle Manufacturdistricter. – M Naughtens Sag er udsat. Da Lord Abinger, Præsident for Central-Criminal-Court, forelagde ham det Spørgsmaal, om han erkjendte sig skyldig, svarede Maughten: "Jeg er skyldig i at affyre en Pistol, men det har ikke været min Hensigt at gjøre en Ulykke. Fortvivlelsen drev mig til det Skridt, jeg gjorde." – Til et yderligere Spørgsmaal svarede han: "Jeg anseer mig for uskyldig, jeg har ikke havt til Hensigt at dræbe Drummond." Sagens Udsættelse er en Følge af Defensors Paastand at skaffe Vidner fra Frankerig, hvor Menaughten to Gange har været, og fra Glasgow. Man har lagt Mærke til, at Antallet af de i Nærheden af Ministerial=Bureaux opstillede Politibetjente er forøget meget siden det paa Drummond begaaede Mord.